ΚΑΝΟΝΙΣΜΟΣ (ΕΟΚ) αριθ. 3135/78 ΤΗΣ ΕΠΙΤΡΟΠΗΣ της 28ης Δεκεμβρίου 1978 περί καθορισμού της εισφοράς για τις ελιές και τα υπολείμματα από την παραγωγή ελαιολάδου Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη περί ιδρύσεως της Ευρωπαϊκής Οικονομικής Κοινότητος, τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί δημιουργίας κοινής οργανώσεως αγοράς στον τομέα των λιπαρών ουσιών(1), όπως τροποποιήθηκε τελευταία από τον κανονισμό (ΕΟΚ) αριθ. 1562/78(2), και ιδίως το άρθρο 17, παράγραφος 5, τον κανονισμό (ΕΟΚ) αριθ. 2749/78 της 23ης Νοεμβρίου 1978 περί των συναλλαγών λιπαρών ουσιών μεταξύ της Κοινότητος και της Ελλάδος(3), και ιδίως το άρθρο 6 παράγραφος 5, Εκτιμώντας: ότι σύμφωνα με το άρθρο 17 του κανονισμού αριθ. 136/66/ΕΟΚ, η εισφορά κατά την εισαγωγή των ελαιών, που προορίζονται για την παραγωγή ελαιολάδου, πρέπει να υπολογίζεται από την εισφορά που εφαρμόζεται για το έλαιο αυτό- ότι η εισφορά που εισπράττεται δεν δύναται να είναι μικρότερη από ποσό που αντιστοιχεί στο 8% της αξίας του εισαγόμενου προϊόντος- ότι η αξία αυτή πρέπει να καθορισθεί κατ' αποκοπή με βάση την τιμή των εν λόγω ελαιών στη διεθνή αγορά- ότι οι εισφορές που εφαρμόζονται στους ελαιοπυρήνες και άλλα υπολείμματα που περιέχουν ελαιόλαδο πρέπει να υπολογίζονται με βάση την κανονική περιεκτικότητά τους σε έλαιο, που πρέπει να καθορισθεί κατ' αποκοπή, και λαμβάνοντας υπόψη την ανάγκη να ληφθούν μέτρα για την πρόληψη πρακτικής που δύναται να διαταράξει την αγορά του ελαιολάδου- ότι, για εισαγωγές προϊόντων που παράγονται εξ ολοκλήρου στην Ελλάδα και μεταφέρονται κατ' ευθείαν από τη χώρα αυτή στην Κοινότητα, το άρθρο 6 του κανονισμού (ΕΟΚ) αριθ. 2749/78 προβλέπει τη θέσπιση των αναγκαίων διατάξεων για την εφαρμογή του καθεστώτος των εισφορών στις ελιές που προορίζονται για παραγωγή ελαίου, καθώς και στους ελαιοπυρήνες και τα άλλα υπολείμματα- ότι πρέπει να καθορισθεί καθεστώς εισφορών, για τις εισαγωγές αυτές, ανάλογο με το γενικό καθεστώς που αναφέρεται ανωτέρω- ότι τα μέτρα που προβλέπονται από τον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λιπαρών Ουσιών, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Οι εισφορές κατά την εισαγωγή: - ελαιών των διακρίσεων 07.01 Ν II και 07.03 A II του Κοινού Δασμολογίου, - προϊόντων των διακρίσεων 23.04 A II και 15.17 B I του Κοινού Δασμολογίου, καθορίζονται από την Επιτροπή την ίδια ημερομηνία και εφαρμόζονται κατά την ίδια περίοδο που προβλέπεται για την εφαρμογή των εισφορών για το μη επεξεργασμένο ελαιόλαδο της διακρίσεως 15.07 A I του Κοινού Δασμολογίου. Άρθρο 2 1. Η εισφορά κατά την εισαγωγή που επιβάλλεται για 100 χιλιόγραμμα ελιές, που αναφέρονται στο άρθρο 1, και έχουν προέλευση τρίτες χώρες, και κατά την εισαγωγή προϊόντων που δεν έχουν παραχθεί εξ ολοκλήρου στην Ελλάδα, ή που δεν μεταφέρθηκαν κατ' ευθείαν από τη χώρα αυτή στην Κοινότητα, είναι ίση, κατά περίπτωση, με την εισφορά που αναφέρεται στο άρθρο 14 του κανονισμού 136/66/ΕΟΚ ή με την ελάχιστη εισφορά που προβλέπει το άρθρο 16 του κανονισμού αυτού και εφαρμόζεται για 22 χιλιόγραμμα μη επεξεργασμένου ελαιολάδου της διακρίσεως 15.07 A I υπό β) του Κοινού Δασμολογίου. Εν τούτοις, η εισφορά που θα καταβληθεί δεν δύναται να είναι κατώτερη από 1,70 λογιστικές μονάδες ανά 100 χιλιόγραμμα. 2. Κατά την εισαγωγή των ελαιών του άρθρου 1, που έχουν συγκομισθεί στην Ελλάδα και μεταφέρθηκαν από τη χώρα αυτή κατ' ευθείαν στην Κοινότητα, η εισφορά που επιβάλλεται για 100 χιλιόγραμμα προϊόντος είναι ίση, κατά περίπτωση, με την εισφορά που ορίζεται στο άρθρο 3 του κανονισμού (ΕΟΚ) αριθ. 2749/78, ή με την ελάχιστη εισφορά που ορίζεται στο άρθρο 5 του κανονισμού αυτού, εφαρμοζόμενη για 22 χιλιόγραμμα μη επεξεργασμένου ελαιολάδου, της διακρίσεως 15.07 A I υπό β) του Κοινού Δασμολογίου. Άρθρο 3 1. Η εισφορά που επιβάλλεται σε 100 χιλιόγραμμα προϊόντος είναι: - για προϊόντα της διακρίσεως 15.17 B I α) του Κοινού Δασμολογίου, ίση με την εισφορά που ορίζεται στο άρθρο 14 του κανονισμού αριθ. 136/66/ΕΟΚ, ή με την ελάχιστη εισφορά που ορίζεται στο άρθρο 16 του κανονισμού αυτού για 50 χιλιόγραμμα μη επεξεργασμένου ελαιολάδου της διακρίσεως 15.07 A I υπό β) του Κοινού Δασμολογίου, - για προϊόντα της διακρίσεως 15.17 B I β) του Κοινού Δασμολογίου, ίση με την εισφορά που ορίζεται στο άρθρο 14 του κανονισμού 136/66/ΕΟΚ, ή ίση με την ελάχιστη εισφορά που ορίζεται στο άρθρο 16 του ιδίου κανονισμού, για 80 χιλιόγραμμα μη επεξεργασμένου ελαιολάδου της διακρίσεως 15.07 A I υπό β) του Κοινού Δασμολογίου, - για προϊόντα της διακρίσεως 23.04 A II του Κοινού Δασμολογίου, ίση με την εισφορά που ορίζεται στο άρθρο 14 του κανονισμού αριθ. 136/66/ΕΟΚ, ή ίση με την ελάχιστη εισφορά που ορίζεται στο άρθρο 16 του ίδιου κανονισμού για 8 χιλιόγραμμα μη επεξεργασμένου ελαιολάδου της διακρίσεως 15.07 A I υπό γ) του Κοινού Δασμολογίου. 2. Κατά την εισαγωγή των προϊόντων που αναφέρονται στην παράγραφο 1, που δεν έχουν παραχθεί εξ ολοκλήρου στην Ελλάδα, ή που δεν μεταφέρονται κατ' ευθείαν από τη χώρα αυτή στην Κοινότητα, η εισφορά υπολογίζεται σύμφωνα με τις διατάξεις της εν λόγω παραγράφου. Άρθρο 4 Κατά την εισαγωγή προϊόντων των διακρίσεων 23.04 A II και 15.17 B I του Κοινού Δασμολογίου, που παρήχθησαν εξ ολοκλήρου στην Ελλάδα και μεταφέρθηκαν κατ' ευθείαν από τη χώρα αυτή στην Κοινότητα, η εισφορά που εφαρμόζεται για 100 χιλιόγραμμα του προϊόντος είναι: - για τα προϊόντα της διακρίσεως 15.17 B I α) του Κοινού Δασμολογίου, ίση με την εισφορά που ορίζεται στο άρθρο 3 του κανονισμού (ΕΟΚ) αριθ. 2749/78, ή ίση με την ελάχιστη εισφορά που ορίζεται στο άρθρο 5 του ίδιου κανονισμού και που επιβάλλεται για 50 χιλιόγραμμα μη επεξεργασμένου ελαιολάδου της διακρίσεως 15.07 A I β) του Κοινού Δασμολογίου, - για τα προϊόντα της διακρίσεως 15.17 B I β) του Κοινού Δασμολογίου, ίση με την εισφορά που ορίζεται στο άρθρο 3 του κανονισμού (ΕΟΚ) αριθ. 2749/78 ή ίση με την ελάχιστη εισφορά που ορίζεται στο άρθρο 5 του ίδιου κανονισμού και που επιβάλλεται για 80 χιλιόγραμμα μη επεξεργασμένου ελαιολάδου της διακρίσεως 15.07 A I β) του Κοινού Δασμολογίου, - για τα προϊόντα της διακρίσεως 23.04 A II του Κοινού Δασμολογίου, ίση με την εισφορά που ορίζεται στο άρθρο 3 του κανονισμού (ΕΟΚ) αριθ. 2749/78, ή ίση με την ελάχιστη εισφορά που ορίζεται στο άρθρο 5 του ίδιου κανονισμού και που επιβάλλεται για 8 χιλιόγραμμα μη επεξεργασμένου ελαιολάδου της διακρίσεως 15.07 A I γ) του Κοινού Δασμολογίου. Άρθρο 5 Ο παρών κανονισμός αρχίζει να ισχύει από την 1η Ιανουαρίου 1979. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος. Έγινε στις Βρυξέλλες, στις 28 Δεκεμβρίου 1978.

[Source: multi_eurlex | Tokens: 5705]